Diari Oficial de la Generalitat Valenciana


Sumari del DOGV 3732, del 17-04-2000 (2000/2403)

Notificació de resolució. Expedient número B0317/1999.
------------------------------------------------------

### Dades del document

Número de DOGV
:   3732

Data del DOGV
:   17-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2403


Organisme emissor
:   Conselleria de Sanitat

Tipus de document
:   Anunci

Notificació de resolució. Expedient número B0317/1999. [2000/A2403]
  
Com que no ha estat possible notificar de manera personal i directa a la interessada la Resolució del director general per a la Salut Pública de data 24 de novembre de 1999, recaiguda en l'expedient B0317/1999, es publica en el Diari Oficial de la Generalitat Valenciana segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 7 de març de 2000.- El director general per a la Salut Pública: Francisco J. Bueno Cañigral.
  
«Vist l'expedient sancionador B0317/99, instruït per la Direcció Territorial d'Alacant a la senyora Carmen Petrirena Retegui, amb domicili a l'efecte de notificacions a Torrevieja, carrer Navegantes, número 2, i el recurs d'alçada presentat per ella contra la Resolució d'aquesta Direcció Territorial, de data 6 de juliol de 1998, resulten els fets següents.
  
Fets
  
1. L'expedient es va iniciar com a conseqüència de la inspecció practicada el dia 10 de març del 1998 pels inspectors de l'àrea de salut d'Orihuela a l'establiment Restaurante España, que la senyora Carmen Petrirena Retegui té en explotació comercial al carrer Navegantes, número 2, de la localitat de Torrevieja, en la qual es va comprovar, com consta l'acta número 7635, que:
  
a) El sostre presenta solució de continuïtat, que consisteix en un forat en escaiola per on ix el tub de fums.
  
b) La titular no presenta carnet de manipuladora d'aliments.
  
c) No presenta en el moment de la inspecció el llibre de visites de menjadors col·lectius.
  
2. Es va tramitar aquest expedient complint tots els tràmits i les garanties legals i reglamentaris i es va dictar la Resolució de data 6 de juliol de 1998, notificada el dia 10 de juliol de 1998, en què es van estimar infringits els articles 4.4 del Reial Decret 2.817/1983, de 13 d'octubre, pel qual s'aprova la reglamentació tècnica sanitària de menjadors col·lectius (BOE núm. 270, d'11.11.1983), el fet primer, l'article 7.4 del Reial Decret 2.817/1983, de 13 d'octubre, el fet segon i l'article 20 del Reial Decret 2.817/1983, de 13 d'octubre, el fet tercer, en relació amb el que disposa l'article 35.a primer de la Llei 14/1986, de 25 d'abril, General de Sanitat, i d'acord amb l'article 36 de la Llei 14/1986, de 25 d'abril, General de Sanitat, i l'article 9 del Decret 44/1992, de 16 de març, del Govern Valencià, s'imposen a la senyora Carmen Petrirena Retegui les sancions pecuniàries següents:
  
- Vint-i-cinc mil (25.000) pessetes pel fet primer.
  
- Deu mil (10.000) pessetes pel fet segon.
  
- Vint mil (20.000) pessetes pel fet tercer.
  
3. Contra la resolució esmentada la interessada interposa un recurs d'alçada en què sol·licita que siga anul·lada la sanció imposada, al·legant:
  
- Se li ha ocasionat indefensió i inseguretat jurídica. L'inspector no va indicar en l'acta que es tractava d'un establiment de temporada i quan va fer la inspecció l'establiment no estava obert al públic, per la qual cosa no hi pot haver infraccions si no estava exercint una activitat.
  
- No va presentar el carnet de manipuladora ni el llibre de visites perquè quan li va dir a la inspecció que en tenia, la inspectora li va dir que no calia mostrar-lo.
  
- Que no se la pot sancionar pel primer fet perquè l'ajuntament per a concedir la llicència d'activitat li exigia una construcció consistent en un tub metàl·lic amb eixida a l'exterior, i una vegada la va col·locar, els serveis sanitaris de l'ajuntament van donar l'autorització, per la qual cosa la mateixa situació de fet no pot ser considerada incorrecta per una altra administració que ocasiona indefensió a la interessada.
  
- Que sí que tenen i tenien carnet de manipulador d'aliments (n'acompanyen una còpia).
  
- Que sí que disposaven de llibre de visites (n'acompanyen una còpia).
  
Davant d'aquests fets són de consideració els següents fonaments de dret.
  
Fonaments de dret
  
1. La competència d'aquesta Direcció General té el seu suport legal en l'article 12 en relació amb l'article 16 del Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, i el 9 del Decret 44/1992, de 16 de març, del Govern Valencià, de competència sancionadora en infraccions sanitàries, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
2. Les al·legacions de la interessada són d'estimar en part.
  
Respecte a la primera infracció imputada, s'admeten les seues al·legacions. S'estima procedent anul·lar la sanció perquè hi ha dubtes raonables sobre el fet imputat, ja que de la documentació aportada per la recurrent, així com de la lectura de l'acta d'inspecció, resulta difícil determinar de manera contundent si el buit que existia en el sostre era motivat per la necessària col·locació del tub d'eixida de fums o pel contrari es trobava en mal estat, sense que un deteriorament així tinga relació amb el tub esmentat.
  
Respecte al carnet de manipuladora d'aliments, no s'admet la documentació acompanyada, ja que en primer lloc es tracta de còpies que no apareixen autenticades per compulsa amb l'original i en segon lloc la data que apareix en els carnets pareix que ha sigut esmenada no figurant en la base de dades de l'administració que en la data que hi figura s'hagen expedit els carnets esmentats.
  
Respecte al tercer fet imputat, el que se sanciona no és el fet de no tenir el llibre de visites de menjadors col·lectius, que evidentment té, sinó el fet de no estar a l'establiment a disposició de la inspecció en exigir el precepte indicat, article 20, que al menjador col·lectiu existisca el llibre esmentat.
  
No consta tampoc en el procediment ni en l'acta d'inspecció que es tracte d'un establiment de temporada; contràriament, la visita que es fa sense avís previ es fa precisament perquè l'establiment estava obert.
  
Vistos els preceptes legals esmentats i la resta dels generals d'aplicació pertinent, resolc:
  
Estimar en part el recurs d'alçada presentat per la senyora Carme
  
n Petrirena Retegui contra la resolució de la Direcció Territorial d'Alacant, anul·lant la sanció de 25.000 pessetes imposada pel sostre incorrecte, mantenint-se la resta, que pugen a 30.000 pessetes.
  
La present resolució exhaureix la via administrativa i s'hi pot interposar recurs contenciós administratiu en el termini de dos mesos comptadors des de l'endemà de la notificació, a elecció del demandant, davant el jutjat contenciós administratiu del seu domicili o del domicili o seu de l'òrgan que dicta el present acte, segons els articles 8, 14.1 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.